ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 21**

**Тэма:** Састаў ліку 5

**Мэта:** плануецца, што ў канцы ўрока вучні будуць ведаць састаў ліку 5.

**Задачы:**

* пазнаёміць з саставам ліку 5;
* вучыць выконваць параўнанне лікаў практычнай аснове;
* фарміраваць уяўленне аб пяцівугольніку;
* садзейнічаць выхаванню пачуцця ўзаемадапамогі.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лікамі і знакамі; шаблоны пяцівугольніка; клей ПВА; наглядны матэрыял.

**Ход урока**

**І Арганізацыйны момант.**

* Што пачулі вы?
* Званок.
* Гэта значыць?
* Пачынаецца ўрок
* Вы гатовы працаваць, нешта новае пазнаць?
* Мы гатовы працаваць, нешта говае пазнаць
* Значыць будзем працаваць і не будзем сумаваць.

**ІІ Актуалізацыя ведаў і навыкаў навучэнцаў.**

Гульня “Дзень – ноч”.

Вучні закрываюць вочы(ноч). Настаўнік дыктуе і запісвае прыклад на дошцы:

 2 + 2 – 1 – 2 + 3 + 1. (5.) Потым вучні адкрываюць вочы (дзень) і называюць свой адказ. Рашэнне *абавязкова* правяраецца.

 ***Вусны лік***

1)*Вершаваная задача*.

Колькі яблыкаў у рабят

Сонейкам у руках гараць?

У Наташы і Томы,

У Сярожы і ў Ромы.

На стале яшчэ адзін

Сонейкам напоўнены.

Ну-ка, колькі яблыкаў, братцы?

Хто зможа здагадацца? (5.) *Характарыстыка ліку 5.*

2)Настаўнік дэманструе геаметрычныя фігуры: трохвугольнік, чатырохвугольнік. Пры гэтым вучні адказваюць: трохвугольнік таму, што ў яго тры вуглы, чатырохвугольнік – чатыры. Потым настаўнік паказвае пяцівугольнік і раздае па 4 шаблоны пяцівугольніка.(Даецца час, каб вучні змаглі выразаць пяцівугольнікі.)

**Настаўнік:** Колькі вуглоў у пяцівугольніка? Вазьміце два зялёных кружочка і прыклейце на два вуглы. Колькі трэба дабавіць сініх кружочкаў, каб усе вуглы былі заняты. (3.) Аналагічная работа вядзецца па раздзяленню ліку 5 на 3 і 2. 4 і 1, 1 і 4. У працэсе работы паўтараецца, што 5 гэта цэлы лік,а лікі 2 і 3, 4 і 1, 1 і 4, 3 і 2 яго часткі.

**Настаўнік: Тэма нашага ўрока** - “Састаў ліку 5”. Пазнаёмімся з саставам ліку 5. Будзем вучыцца параўноўваць лікі ў межах пяці, рашаць простыя задачы.

**ІІІ Засваенне новых ведаў.**

с.42 вучэбнага дапаможніка

Тлумачэнне адбываецца з апорай на малюнак. Вучні называюць лікі з якіх можа быць састаўлены лік 5.

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1) с.42, №1

Схемы саставу ліку 5 выкладваюцца вучнямі з картак на партах, якія адпаведныя малюнкам з грыбамі.

***Фізкультхвілінка***

Ножкі, ножкі, дзе вы былі? (Тупаюць нагамі.)

* За грыбамі ў лес хадзілі.
* Што вы, ручкі, працавалі? (Пляскаюць у ладкі.)
* Мы грыбочкі збіралі.
* А вы, вочкі, дапамагалі? (Закрываюць і адкрываюць вочы.)
* Мы шукалі ды глядзелі. (Павароты тулава направа – налева.)
* Усе пянькі агледзелі.

2) с.42, №2

Параўнанне лікаў на аснове параўнання колькасці мностваў.З картак на партах састаўляюцца роўнасці і няроўнасці.

3)с.42, №3

 Адніманне і дадаванне ліку 1 з апорай на рад лікаў.

**5**

**4**

**3**

**2**

**1**

3 + 1 4 + 1 2 + 1

4 – 1 5 – 1 3 – 1

**V Прымяненне ведаў.**

1) с.43, №5

Гульня “Магазін”.

У хлопчыка манетамі 5 рублёў. Прапануецца вызначыць, якія цацкі ён можа купіць купіць і якімі манетамі расплаціцца.

2) с.43

Вучні знаходзяць усе магчымыя варыянты саставу ліку 5 з апорай на малюнак.

**

3) с.43 (вучэбны дапаможнік), с.24 (рабочы сшытак)

Абмяркоўваюцца ўсе магчымыя варыянты размеркавання пяці руж у двух вазах. Потым вучні самастойна робяць запісы ў рабочым сшытку

***Фізкультхвілінка для вачэй***

**VІ Замацаванне новых ведаў і спосабаў дзейнасці.**

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1) с.24, №1, 3 вучні выконваюць самастойна.

2) с.24, №2

Вучні размалёўваюць клеткі ў палосцы так, каб атрымалася ілюстрацыя саставу ліку 5, запісанага побач. Потым засяляюць домікі лікамі, паказваючы састаў ліку 5.

**VІІ Падвядзенне вынікаў.**

 Гульня “Самы ўважлівы”.

Настаўнік паказвае карткі з саставам ліку 5. Вучням трэба ўважліва паглядзець і калі ёсць памылкі, то іх выправіць і назваць правільны варыянт.

**5**

**5**

**5**

**5**

**2**

**3**

**2**

**2**

**1**

**4**

**1**

**3**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

**VІІІ Рэфлексія.**

* Мне было цікава…
* Мне спадабалася…
* У мяне атрымалася…
* Я зрабіў вывад…

